Jaan Malin

**Jaan Malin** (sündinud 30. detsembril 1960 Tartus) on eesti luuletaja, kultuuriürituste korraldaja ja kunstikuraator.

## Elulugu
Ta õppis aastatel 1968–79 Tartu 2. keskkoolis (lõpetas) ja 1982–90 TRÜ filoloogiateaduskonnas (lõpetas).

Jaan Malin on alates aastast 1993 Eesti Kirjanike Liidu liige.

Ta on uurinud Ilmar Laabani loomingut ning koostanud Laabani valitud tõlgete raamatu "Magneetiline jõgi" (2001), kogutud luuletused "Sõnade sülemid, sülemite süsteemid" (2004), ja palindroomide kogumiku "Eludrooge ego-ordule" (2008).

Ta on avaldanud peamiselt luulet  (kogud "Mitu ühte" - 1990; "Padi südamel" - 1990; "Veel" - 1997; "Sulle" - 2003; "Veljesto 90 (100)" - 2010; "Alati vahe" - 2010; "Meile" - 2012; "Herämäsiin" - 2013, "SA" - 2020) ka miniatuure (Looming 1998/12 ja kogu "Paraluulud" - 2000) ja näidendi "Piht" (Looming 2008/4, lk 513–530). 2010 ilmus temalt CD "ON", millel 6 tema häälutust ehk kõlaluuletust, 2015 ilmus temalt asemantiline romaan "Maa ja ilm". 2024 ilmus ansambli Rooluulend debüüt-CD "Kuhu ma vajutan?" (Luulur on üks Rooluulennu liikmeid). Esinenud Eestis, Soomes, Rootsis, Belgias, Hollandis, Taanis, Saksamaal, Prantsusmaal, Rumeenias, Portugalis, Ukrainas, Venemaal, Itaalias, Inglismaal, Sloveenias, Leedus, Lätis, Ungaris, Šveitsis ja USAs.

Peamiselt luulet välja andva kirjastuse LUUL algataja ja eestvedaja alates 2012.

Rahvusvahelise valdkondadevahelise festivali "Hullunud Tartu" algataja, peakorraldaja ja kuraator 2010–2018. Põhiosa sellest festivalist moodustas kirjandusega seotu, kuid alati esitas segakoor MASK  uue, spetsiaalselt sellele festivalile kirjutatud kooriteose (heliloojaiks Margo Kõlar, Mart Siimer, Märt-Matis Lill, Maanus Johannes Olesk, Liisa Hirsch, Ülo Krigul, Henri Käärik). Samuti on festivalil eksponeeritud  omaette kunstinäitust. Festivalidel esinenud kirjanike ja kunstnike loomingust on ilmunud kolm kogumikku. Kõik tekstid (ka CV-d) neis kogumikes on eesti ja inglise keeles. Alates aastast 2024 kureerib Jaan Malin "Hullunud Tartu" muusikat ja kunsti.

Kodusalongide sarja algataja ja eestvedaja Tartus märtsist 2017 juulini 2019.

Alates 2008 on ta EYS Veljesto vilistlane.

Alates sügisest 2008 ehk koori asutamisest saati kuni september 2019 laulis ta segakooris MASK (Mäluasutuste Segakoor).

Koori liikmena esinenud kontsertidel Tartus (ka vaimulikud laulupeol), Tallinnas (ka üldlaulupidudel), Riias, Viljandis (koorisimmanil), Rakveres (kahel punklaulupeol)

Jaan Malin pälvis 2009 Berliinis üritusel European Poetry Slam Days (sisuliselt European Poetry Slam Championship) III koha.

Alates 2011 on Jaan Malin rahvusvahelise dadaistliku luule rühmituse DAstrugistenDA liige.

Alates aastast 2016 on ta Eest Kunstnike Liidu liige. Kunstikriitikat on ta avaldanud pseudonüümi Henno Väri all.

Alates 2023 on Jaan Malin kunstnike rühmituse Vedelik liige.

2008-2009 eksponeeriti tema koostatud näitust "Paranorm" (Enn Tegova, Leonhard Lapin, Raivo Kelomees, Kristina Viin, Ahti Seppet, Erkki Luuk, Jüri Palm, Vello Vinn, Elo-Reet Järv, Ilmar Malin) Jõhvi Kontserdimajas, Jõhvi Kunstikoolis, Narva Kunstigaleriis, Tartus Vanemuise Kontserdimajas, Tartu Lastekunstikooli Galeriis Jakobi, Tampere Kunstigaleriis ja Raisio Kunstigaleriis.

2014 eksponeeriti Tartu Kunstimajas tema koostatud näitust "Nii me hullusimegi", mis koondas aastail 2010-2013 festivalil Hullunud Tartu esinenud kunstnikke (Ilmar Malin, Enn Tegova, Ahti Seppet, Raivo Kelomees, Elo-Reet Järv, Jüri Kask, Markus Kasemaa, Andrus Kasemaa, Albert Gulk, Priit Pangsepp, Kristina Viin, Enn Põldroos, Rauno Thomas Moss, Anne Rudanovski, Martiini, Peeter Krosmann, Nadežda Tšernobai, Andrus Peegel, Kristiina Kaasik, Tiiu Pallo-Vaik, Sirje Petersen, Per William Petersen, Imat Suumann, Laurentsius, Brian Sibola Hansen)

## Luule

* "Mitu ühte", Eesti Raamat, Tallinn 1990; ISBN 5450019564
* "Padi südamel", Eesti Kostabi Selts, Tartu, tiitellehel 1990, tegelikult 1991
* "Veel", Eesti Kirjanduse Selts, Tartu 1997
* "Paraluulud" (proosaluule; teksti autori eessõna; illustratsioonid Ilmar Malin), Tartu 2001; ISBN 9985608003
* "Sulle. Juhtumata juhuluulet" (autori eessõna), Tartu 2003; ISBN 9949-10-001-1
* "Veljesto 90 (100)" (pühendusluuletused), Veljesto, Tartu 2010; ISBN 978-9949-9038-0-1
* "Alati vahe. Sahitud luulet 1978–2010" (valikkogu, koostas Marin Laak), Tuum, Tallinn 2010; ISBN 9789949901470
* "Meile. Eesti Kirjanike Liit seisuga 1. jaanuar 2010" (EKL liikmetele pühendet luulet; autori eessõna), Luul, Tartu 2012; ISBN 978-9949-30-315-1
* "Heräämisiin" (soome keeles; tõlkinud Hannu Oittinen), ntamo, Helsinki, 2015; ISBN 978-952-215-467-5
* "SA" (terviku moodustab ümbrik, mis sisaldab: trükitult 11 luuletust, mille taustaks 150 sünnipäevaõnnitlust + käsikirjaline luuletus + 20 juhul lisakingitus; kogu tiraaž 100 eks. on nummerdatud + varustatud kunstniku ja teksti autori sõrmejäljega) Luul, Tartu, 2020

## Proosa
"Maa ja ilm", ;paranoia, Tartu 2015

## Filoloogina
bibliograafiad

Ene Mihkelson - "Ene Mihkelsoni bibliograafia" teoses "Päevad on laused: Ene Mihkelson", Tartu Ülikooli kirjastus, 2005, ISBN 9949-11-106-4

Viivi Luik - "Viivi Luige bibliograafia" teoses "Looming - olemise kehtestamine: Viivi Luik", Tartu Ülikooli kirjastus, 2007, ISBN 978-9949-11-768-0, ISSN 1736-3888

Andres Ehin - "Andres Ehini bibliograafia" teoses "Täiskui: Andres Ehin", Tartu Ülikooli kirjastus, 2012, ISBN 978-99-49-32-161-2, ISSN 1736-3888

Ilmar Laaban - terve raamat "Ankruketi lõpp on bibliograafia algus. Ilmar Laabani tegude loend / The End of the Ancor Chain is the Beginning of the Bibliography. List of Ilmar         Laaban's Works", Tartu Ülikooli Kirjastus, 2021; ISBN 978-9949-03-753-7

## Tunnustus
*1998 – Rahvaluule kogumispreemia üliõpilaspärimuse jäädvustamise eest
*2008 – Rahvaluule kogumispreemia tudengipärimuse ja muu kaasaegse ainese talletamise eest
*2016 - Tartu kultuurkapitali preemia kui aasta parim Tartu kultuurikorradaja
*2022 - Eesti Raamatukoguhoidjate Ühingu preemia Ilmar Laabani bibliograafia eest

## Pere
Ta on kunstnike Ilmar Malini ja Inge Malini poeg ning kunstnik Lea Malini vend.

## Viited

## Kirjandus
*Arne Merilai. Öökuningannat otsimas ehk Aus laps ahju peal, kelm nutab värava taga. (arvustus kogudele "Mitu ühte" ja "Padi südamel") // Keel ja Kirjandus 1991, nr. 4, lk. 242–244.
*Arne Merilai. Ivaskist või Malinist. Luulekeele reevolutsioon. // Keel ja Kirjandus 1998, nr. 3, lk. 202–206.
*Ilmar Mikiver. Kuhu lähed, eesti sürrealism? (arvustus raamatule "Paraluulud") // Keel ja Kirjandus 2000, nr. 9, lk. 678–680.
*Eesti kirjanike leksikon, Eesti Raamat, Tallinn 2000, lk 319, artikli autor Kajar Pruul
*Andres Ehin. Laloula. [Luulur. “ON” [CD]] // Looming 2010, nr. 8.
*Andres Ehin. BRUE ÜÜ. [Jaan Malin. “Alati vahe”] // Sirp 21.01.2011: 11.

## Välislingid

*Janika Kronberg. Short outlines of books by Estonian authors (raamatust "Sulle. Juhtumata juhuluulet") ELM : Estonian Literary Magazine, 2003, no. 17
*Jaan Malin. / Asi sai alguse, Looming 2009, nr. 2
*Reet Weidebaum, Jaan Malin on Euroopa kolmas slämmar! Sirp, 6. oktoober 2009 
*Peeter Helme, Jaan Malin teeb hirmsaid hääli, Eesti Ekspress, 13. august 2010 
*Andres Ehin. Laloula (arvustus: Luulur "ON"), Looming 2010, nr. 8.
*Raimu Hanson, Luulur hoidub lapsi ehmatamast, Tartu Postimees 17. jaanuar 2011
*Igor Kotjuh. Hullunud Tartu sõnas ja pildis. Sirp 10. november 2017
*Alvar Loog. Hullunud Tartu - festival, mis kasvas välja sünnipaevapeost. Postimees 6. november 2018